open-index/open-wikipedia-markdown huggingface dataset:
கண்ணமங்கலம் தொடருந்து நிலையம்

**கண்ணமங்கலம் தொடருந்து நிலையம்** (*Kannamangalam Railway Station*, நிலையக் குறியீடு:*KMM*) இந்தியாவின், தமிழ்நாட்டின், திருவண்ணாமலை மாவட்டத்தில், ஆரணி வட்டத்தில் உள்ள கண்ணமங்கலம் என்னுமிடத்தில் வேலூர் - ஆரணி - விழுப்புரம் நெடுஞ்சாலையில் அமைந்துள்ளது.

இந்நிலையம், இந்திய ரயில்வேயின், தென்னக இரயில்வே மண்டலத்தில் உள்ள திருச்சிராப்பள்ளி கோட்டத்தின் கீழ் செயல்படுகிறது.

## தொடருந்து சேவைகள்
இந்நிலையம், வேலூர் - ஆரணி - விழுப்புரம் நெடுஞ்சாலையில் அமைந்துள்ளது. இந்நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் உள்ளது. இப்பாதை பயணிகள் போக்குவரத்துக்கு 1889 ஆம் ஆண்டு திறக்கப்பட்டது. கண்ணமங்கலம் தொடருந்து பாதை, மின்மயமாக்கப்பட்ட தொடருந்து பாதையாகும்.

## வெளியிணைப்புகள்
* கண்ணமங்கலம் தொடருந்து நிலையம் Indiarailinfo.

பகுப்பு:திருவண்ணாமலை மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
செண்பகத் தோப்பு அணை

**செண்பகத் தோப்பு அணை** என்பது தமிழ்நாட்டின், திருவண்ணாமலை மாவட்டத்தில், சந்தவாசல் அருகே அமைந்துள்ள ஒரு அணையாகும். ஜவ்வாது மலையிலிருந்து உருவாகும் கமண்டல நாகநதியின் குறுக்கே கட்டப்பட்டுள்ள இந்த அணையின் கட்டுமானப் பணிகள் 2001 ஆம் ஆண்டு துவக்கப்பட்டது. இதன் நீர்மட்டத்தின் உயரம் 62.32 அடியாகும். நீர் கொள்ளவு 287 மில்லியன் கன அடியாகும். 

## மேற்கோள்கள்

பகுப்பு:திருவண்ணாமலை மாவட்டத்திலுள்ள அணைகள்
இசுடசி கிப்ளர்

**இசுடசி ஆன்-மேரி கிப்ளர்** (Stacy Ann-Marie Keibler பிறப்பு: அக்டோபர் 14, 1979) ஒரு அமெரிக்க நடிகை, நடனக் கலைஞர் மற்றும் வடிவழகி, அத்துடன் முன்னாள் உற்சாகமூட்டும் பெண்மணி  மற்றும் ஓய்வுபெற்ற தொழில்முறை மல்யுத்த வீரர் ஆவார், குறிப்பாக உலக சாம்பியன்ஷிப் மல்யுத்தம் மற்றும் உலக மல்யுத்த பொழுதுபோக்குகளில் கலந்துகொண்டதன் மூலம் இவர்  பரவலாக அறியப்படுகிறார்.

கீப்லர் *டான்சிங் வித் தி ஸ்டார்ஸில்* ஒரு போட்டியாளராக இருந்தார் அதன் இரண்டாம் பருவத்தில், இவர் மூன்றாவது இடத்தைப் பிடித்தார். *வாட் அபவுட் பிரையன்*, *ஜார்ஜ் லோபஸ்* மற்றும் *அக்டோபர்* ரோட் போன்ற பிற ஏபிசி தொடர்களிலும், சிபிஎஸ் சிட்காம் *[[ஹௌ ஐ மெட் யுவர் மதர்|ஹவ் ஐ மெட் யுவர்]]* மதரின் 100 வது நிகழ்ச்சியிலும்  யுஎஸ்ஏ நெட்வொர்க் ஷோ நிகழ்ச்சியான *சைக் என்பதிலும் இவர் தோன்றியுள்ளார்* . கீப்லர் மாதிரியாகவும், *மாக்சிம்* மற்றும் *ஸ்டஃப்* பத்திரிகைகளில் தோன்றினார்.

டபிள்யூ சி டபிள்யூவில் நைட்ரோ கேர்ள்ஸின் ஒருவராக தனது தொழில்முறை மல்யுத்த வாழ்க்கையைத் தொடங்கினார். மிஸ் ஹான்காக் என்ற பெயரில் இவர் நிறுவனத்தின் மேலாளராக இவர் பரவலாக அறியப்பட்டார். இவர் டேவிட் பிளேயருடனான உறவு மற்றும் கர்ப்பம் போன்றவைகளினால் பெயர் பெற்றவர். 2001 ஆம் ஆண்டில் டட்லி என்பவருக்கு மேலாளராக இருந்தார்.பின்னர் ஸ்காட் ஸ்டெய்னர் என்பவருக்கும் மேலாளராக இருந்தார். 2006 ஆம் ஆண்டில் தெ ஹரிகேன் மற்றும் ரோசி ஆகியோருடன் இணைந்து விளையாடினார். அப்போது சூபர் ஸ்டேசி எனும் பெயரில் அழைக்கப்பட்டனர்.

கீப்லர் ஒரு பாலியல் சின்னமாக கருதப்படுகிறார் மற்றும் வழக்கத்திற்கு மாறாக நீண்ட கால்களுக்கு பெயர் பெற்றவர். இவர் "டபிள்யூ சி டபிள்யூவில்  கால்கள்" மற்றும்  "உலக மகிழ்கலை மற்போர் நிறுவனத்தின் கால்கள் என அறியப்படுகிறார்.  *டான்சிங் வித் தி ஸ்டார் நிகழ்ச்சியின்  நடுவராக இருந்த*  புருனோ டோனியோலி தனது நீண்ட கால்கள் காரணமாக அவளுக்கு "வெகுஜன மயக்கத்தின் ஆயுதம்" என்று செல்லப்பெயர் சூட்டினார் .

## ஆரம்பகால வாழ்க்கை
ஸ்டேசி ஆன்-மேரி கீப்லர் அக்டோபர் 14, 1979 அன்று மேரிலாந்தின் ரோசடேலில் பாட்ரிசியா மற்றும் கேரி கீப்லரின் மகளாகப் பிறந்தார். தனது மூன்றாவது வயதில் , மேரிலாந்தின் டண்டல்கில் உள்ள ஜீன் கெட்டல் ஸ்டுடியோ ஆஃப் டான்ஸில் கீப்லர் பாலே, ஜாஸ் மற்றும் டேப் டான்சிங் போன்ற வகுப்புகளில் கலந்துகொண்டார். இவர் தனது ஆரம்ப பள்ளிப்படிப்புக்காக ரோசடேலில் உள்ள செயின்ட் கிளெமென்ட் மேரி ஹோஃபாவர் பள்ளிக்குச் சென்றார்.1990 ஆம் ஆண்டில், ஸ்டேசி மிஸ் மேரிலேண்ட் ப்ரீ-டீன் என்ற பட்டத்தை வென்றார்.  தேசிய இளம் பெண்  பட்டம் வென்றார். அனைத்து பெண்கள் பள்ளியான பால்டிமோர் கத்தோலிக்க உயர்நிலைப் பள்ளியில் படித்த பிறகு, டோவ்ஸன் பல்கலைக்கழகத்தில் பயின்றார், அங்கு இவர் வெகுஜன தகவல்தொடர்பு பிரிவில் கல்வி பயின்றார். இவர் ஒரு பகுதி உதவித் தொகையுடன் பல்கலைக்கழகத்தில் பயின்றார் மற்றும் 3.7 கிரேடு புள்ளி சராசரி (ஜிபிஏ) பெற்றார். *பெக்கர்* மற்றும் *லிபர்ட்டி ஹைட்ஸ்* போன்ற திரைப்படங்களிலும், சிறிய வடிவழகு வேலைகளிலும் ஈடுபட்டார்  கீப்லர் 18 வயதில் பால்டிமோர் ரேவன்ஸ் கால்பந்து அணிக்கு ஒரு உற்சாகமளிக்கும் பெண்ணாக இருந்தார் .

## சான்றுகள்

## வெளி இணைப்புகள்
* Stacy Keibler    
* ஸ்டேசி கீப்லர் சுயவிவரம் மற்றும் ஸ்போர்ட்ஸ்கீடாவில் சமீபத்திய செய்திகள் 
* Stacy Keibler

பகுப்பு:வாழும் மக்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க நடனக் கலைஞர்கள்
பகுப்பு:1979 பிறப்புகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
போளூர் தொடருந்து நிலையம்

**போளூர் தொடருந்து சந்திப்பு (Polur Railway Junction)** திருவண்ணாமலை மாவட்டத்தில், கடலூர் - திருவண்ணாமலை - வேலூர் - சித்தூர் நெடுஞ்சாலையில் போளூர் நகரில் அமைந்துள்ளது.

## ரயில் சேவைகள்

போளூர் நகரில் போளூர் தொடருந்து நிலையம் ஒன்று உள்ளது. இந்த ரயில் நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் போளூர் ரயில் நிலையம் உள்ளது. இப்பாதை பயணிகள் போக்குவரத்துக்கு 1889 ஆம் ஆண்டு திறக்கப்பட்டது. போளூர் ரயில் பாதை மின்மயமாக்க பட்ட ரயில் பாதையாகும்.

போளூர் தொடருந்து நிலையம் வழியாக பிற நகரங்களுக்கு செல்லும் ரயில்கள்:
* பெங்களூர்
* மும்பை
* திருப்பதி
* வேலூர்
* விழுப்புரம்
* புதுச்சேரி

பகுப்பு:திருவண்ணாமலை மாவட்டத்திலுள்ள தொடருந்து நிலையங்கள்
மாதிமங்கலம் ரயில் நிலையம்

**மாதிமங்கலம் ரயில் நிலையம் (Mathimangalam Railway Station)** திருவண்ணாமலை மாவட்டத்தில் வடமாதிமங்கலம் எனுமிடத்தில் ஆரணி - திருவண்ணாமலை நெடுஞ்சாலை மற்றும் வடமாதிமங்கலம் - துரிஞ்சிகுப்பம் சாலையில் அமைந்துள்ளது.

வடமாதிமங்கலம் - துரிஞ்சிகுப்பம் சாலையில் மாதிமங்கலம் ரயில் நிலையம் ஒன்று அமைந்துள்ளது. இந்த ரயில் நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் உள்ளது. இப்பாதை பயணிகள் போக்குவரத்துக்கு 1889-ஆம் ஆண்டு திறக்கப்பட்டது.  மாதிமங்கலம் ரயில் பாதை மின்மயமாக்க பட்ட ரயில் பாதையாகும்.

பகுப்பு:திருவண்ணாமலை மாவட்டத்திலுள்ள தொடருந்து நிலையங்கள்
செஞ்சேரி

**செஞ்சேரி அல்லது செஞ்சேரி பிரிவு** என்பது தமிழ்நாட்டில் திருப்பூர் - பொள்ளாச்சி சாலையில் அமைந்துள்ள ஓர் நான்முக ரோடு சந்திப்பு ஆகும்.இது கோயம்புத்தூர் மாவட்டத்தில் பல்லடம் வட்டாரத்தில் அமைந்துள்ளது.

## போக்குவரத்து
தினமும் நூற்றுக்கணக்கான வாகனங்கள் செல்லும் இந்த ரோட்டில் போக்குவரத்து அதிகம். இவை மட்டுமல்ல இவ்வூருக்கு *திருப்பூர் - பொள்ளாச்சி* சாலையில் பத்து நிமிடத்துக்கு ஒரு பேருந்து செல்கிறது.இவை தவிற ஈரோடு, சேலம் ஆகிய நகரங்களுக்கு நேரடி பேருந்து போக்குவரத்து உள்ளது.

## மக்கள் தொகை
2011ம் ஆண்டு மக்கள் தொகை கணக்கெடுப்பு படி இவ்வூரில் 998 மக்கள் வசிக்கின்றனர்.இவற்றுள் ஆண்கள் 49% பெண்கள் 51%வசிக்கின்றனர்.

## காவல் நிலையம்
பெயரளவில் சுல்தான் பேட்டை காவல் நிலையம் என்றிருந்தாலும் அதன் இருப்பிடமாக செஞ்சேரி பிரிவே உள்ளது. சுல்தான் பேட்டையில் இட வசதி இல்லாததாலும் சாலை இன்னும் சிறுவழிப் பாதையாகவே உள்ளது. இதனால் காவல் நிலையம் செஞ்சேரி பிரிவில் தொடங்கப்பட்டது. முக்கிய காரணமாக திருப்பூர் மாவட்டம் உருவாக்குவதற்கு முன்பு காமநாயக்கன்பாளையம் காவல் நிலையம் இருந்து வந்தது. பின் இப்பகுதி கோவை மாவட்டத்தில் வருவதால் பொதுமக்கள் கோரிக்கை ஏற்று **செஞ்சேரி பிரிவு காவல் நிலையம்** 2018ம் ஆண்டு தொடங்கப்பட்டது.

## மேற்கோள்கள்
* கோவை மாவட்ட ஊராட்சி

பகுப்பு:கோயம்புத்தூர் மாவட்டத்திலுள்ள கிராமங்கள்
இதுலிபு

**இத்லிப்** (**Idlib**) (, சிரியாவின் வடமேற்கில் அமைந்த இட்லிப் மாகாணம் மற்றும் இத்லிப் மாவட்டத்தின் நிர்வாகத் தலைநகரம் ஆகும். இது சிரியாவின் அலெப்போ நகரத்திற்கு தென்மேற்கில் 59 கி.மீ.  தொலைவில் உள்ளது. இது கடல் மட்டத்திலிருந்து 500 மீட்டர் உயரத்தில் உள்ளது.

சிரிய உள்நாட்டுப் போரின் போது இத்லிப் நகரத்தை, 2011-இல் சிரியாவின் கிளர்ச்சிப் படைகள் கைப்பற்றியது. 2017-இல் இத்லிப் நகரத்தை மீண்டும் சிரியாவின் அரசுப் படைகள் கைப்பற்றியது.

2010 மக்கள்தொகை கணக்கெடுப்பின்படி, இத்லிப் நகர மக்கள்தொகை 1,65,000 ஆகும். மக்களில் பெரும்பான்மையோர் சுன்னி முஸ்லீம்கள் ஆவார். இருப்பினும் அரபுக் கிறித்தவர்களும் சிறுபான்மையோராக வாழ்கின்றனர்.

இத்லிப் நகரத்தில் பண்டைய தொல்லியல் மேடுகள் உள்ளது. இங்கு கிமு 2350 காலத்திய பண்டைய எப்லா நகரம் விளங்கியது.

## வரலாறு
 
ஆர்மீனிய இராச்சியத்தினர் சிரியா மீது போர் தொடுத்து இத்லிப் நகரத்தையும்  கைப்பற்றினர்.
கிபி 64-இல் உரோமைப் பேரரசர் பாம்பே இத்லிப் நகரத்தை கைப்பற்றி சிரியாவை உரோமப் பேரரசுடன் இணைத்தார். பைசாந்தியப் பேரரசின் ஒரு பகுதியாக இருந்த இத்லிப் நகரத்தை, ஏழாம் நூற்றாண்டில் அரேபியர்கள் கைப்பற்றினர்.

### உதுமானியப் பேரரசு
உதுமானியப் பேரரசு காலத்தில் கிபி 16 - 19-ஆம் நூற்றாண்டு வரை அலெப்போ மாகாணத்தின் ஒரு பகுதியாக இத்லிப் நகரம் விளங்கியது.

### சிரிய உள்நாட்டுப் போர்

2011 சிரிய உள்நாட்டுப் போரின் போது சிரிய கிளர்ச்சிப் படைகள் தற்காலிகமாக இத்லிப் நகரத்தை கைப்பற்றினர். 2012-இல் மீண்டும் சிரிய அரசுப் படைகள் இத்லிப் நகரத்தை கிளர்ச்சிப் படைகளிடமிருந்து மீண்டும் கைப்பற்றியது.

2015-இல் இசுலாமிய அரசுப் படைகள் இத்லிப் நகரத்தை கைப்பற்றினர்.

சூன் 2019-இல் இத்லிப் நகரத்தில் பெரும் இசுலாமிய அரசுப் படைகள் களம் கொண்டுள்ளதாக அமெரிக்க அரசு அறிவித்தது.

சூலை 2019-இல் 20,000-30,000 வீரர்கள் கொண்ட  அமெரிக்கா தலைமையிலான நோட்டோ படைகள் மற்றும் குர்திஸ்தான் கூட்டணிப் படைகள் இத்லிப் நகரத்தை சுற்றி வளைத்தது.

26 அக்டோபர் 2019-இல் அமெரிக்காவின் சிறப்பு அதிரடிப் படையினர், இத்லிப் நகரத்தின் வெளிபுறத்தில் உள்ள ஒரு பதுங்கு குழியில் பதுங்கியிருந்த  இசுலாமிய அரசின் தலைவர் அபூ பக்கர் அல்-பக்தாதியை சுட்டுக் கொன்றனர்.

## தட்பவெப்பம்
இத்லிப் நகரம் தட்பவெப்பம் கொண்ட  நடுநிலக்கடல் சார் வானிலையைச் சேர்ந்தது. இந்நகரத்தில் கோடைகாலம் கடும் வெப்பம் கொண்டதாக இருக்கும். குளிர்காலத்தில் கடுமையான குளிரும், மழையும் காணப்படும்.

## இதனையும் காண்க
* எப்லா இராச்சியம்

## மேற்கோள்கள்

## ஆதார நூற்பட்டியல்

*
*
*
*
*
*

## வெளி இணைப்புகள்
*eIdleb The first complete website for Idleb news and services
*E.sy: The First Complete Governmental Online Services

பகுப்பு:சிரியா
பகுப்பு:சிரிய நகரங்கள்
பகுப்பு:பண்டைய நகரங்கள்
மஞ்சள் தாங் மீன்

**மஞ்சள் தாங் மீன்** (Yellow tang - *சீப்ரசோமா பிளாவ்சென்சு*) என்பது அகந்தூரிடே குடும்பத்தைச் சேர்ந்த உவர் நீரில் வாழும் மீன் இனம் ஆகும். இவை மீன் தொட்டிகளில் வளர்க்கப்படும் பிரபலமான மீன் இனங்களில் ஒன்றாகும்.

## வகைப்பாடு
1828 ஆம் ஆண்டு மஞ்சள் தாங் மீன்களை பற்றி முதன்முதலில் ஆங்கில இயற்கை ஆர்வலர் எட்வர்ட் டர்னர் பென்னட் என்பர் ஹவாய் தீவின் தொகுப்பில் இருந்து *அகாந்துரஸ் ஃபிளேவ்ஸென்ஸ்* என்று விவரித்தார். லத்தீனில் ஃபிளேவ்ஸென்ஸ் என்பது மஞ்சள் என்பதை குறிக்கும். இம்மீன்கள் சர்ஜன்மீன்களின் குடும்பத்தைச் சேர்ந்தவை.

## உருவ அமைப்பு
முதிர்ந்த மீன்கள் 20 செ.மீ (7.9 அங்குலம்) நீளமாகவும், 1-2 செ.மீ (0.39–0.79 அங்குலம்) தடிப்மனாகவும் வளரக்கூடும். முதிர்ந்த பெண் மீனானது முதிர்ந்த ஆண் மீனை காட்டிலும் பெரிதாக வளரும். இவை மீன்கள் பிரகாசமான மஞ்சள் நிறத்தில் காணப்படும். இரவு நேரத்தில் மஞ்சள் நிறம் சற்று மங்குவதுடன் கிடைமட்டமாக இருக்கும் வெண்ணிற பட்டையுடன் பழுப்பு நிற இணைப்பு உருவாகிறது. பகல் நேரத்தில் அவை மீண்டும் பிரகாசமான மஞ்சள் நிறத்தை பெறும். ஆக்கிரமிப்பு குணமுடைய இம்மீன்கள் "இச்" எனப்படும் மீன் நோய்க்கு ஆளாகக்கூடியது. இவை தொட்டிகளில் உள்ள முருகைக் கற்களை சேதப்படுத்தக் கூடியவை. ஆண், பெண் மீன்கள் ஒரே மாதிரியாக இருப்பதுடன் இனவிருத்தியின் போது ஆண் மீன்கள் பளபளப்பாக காணப்படும். இவ்வியல்பால் அவற்றை அடையாளம் காணலாம்.

## உணவு
மஞ்சள் தாங் மீன்கள் கடலடியில் காணப்படும் பாசிகளையும் பிற கடல் தாவரங்களையும் உணவாக உட்கொள்ளும். சிறைப்பிடிக்கப்படும் மீன்களுக்கு இறைச்சி / மீன் சார்ந்த உணவுகள் அளிக்கப்படுகின்றன. தாவரங்களை உண்ணும் மீன்களுக்கு மாமிசம் மற்றும் தாவரம் கலந்த உணவுகள் பெரும்பாலும் தீங்கு விளைவிக்கலாம் என்று சில கடல் மீன்வளத் தொழில் வல்லுநர்கள் கருதுகின்றனர். மஞ்சள் தாங் மீன்கள் கடல் ஆமைகளின் ஓடுகளில் உள்ள பாசிகளை நீக்குகின்றது.

## வாழிடம்
alt=Photo of two fish with rock in background|வலது|thumb|ஹவாயில் காணப்படும் மஞ்சள் தாங் மீன்
மஞ்சள் தாங் மீன்கள் பசிபிக் பெருங்கடலில் ஹவாயின் மேற்கேயும் மற்றும் யப்பானில் கிழக்கில் ஆழமற்ற திட்டுக்களில் வசிக்கின்றன. மீன் வளர்ப்பிற்கான மீன்கள் பிடிக்கப்படும் இடங்களில் ஹவாய் முக்கிய இடமாகும். இங்கு மீன்வளத் தொழிலுக்கு 70%  வீதமான மஞ்சள் தாங் மீன்கள் கிடைக்கின்றன. மஞ்சள் தாங் மீன்கள் புளோரிடா சூழ உள்ள இடங்களில் பதிவு செய்யப்பட்டிருந்தாலும் அந்த இடங்கள் அவற்றின் பூர்வீகம் இடமாக கருதப்படவில்லை.

## மீன் தொட்டிகளில்
இடது|alt=Photo of fish|thumb|250x250px|தொட்டியில் வளர்க்கப்படும் மஞ்சள் தாங் மீன்
மஞ்சள் தாங் மீன்கள் உவர் நீர் மீன் தொட்டிகளில் பொதுவாக வளர்க்கப்படுகின்றன. இவை இயற்கையான இவற்றின் வாழிடங்களில் 20 செ.மீ (8 அங்குலங்கள்) வரையிலும் வளரக் கூடும். மீன் வளர்ப்புத் துறையில் 2 அங்குலம் முதல் 4 அங்குலம் வரையான வரம்பிலும் சில இனங்கள் 6 அங்குலம் நீளத்திலும் வளரும். இயற்கையான வாழிடங்களில் இவற்றின் ஆயுட்காலம் 30 ஆண்டுகளை தாண்டலாம்.

## மேற்கோள்கள்

பகுப்பு:மீன்கள்
அசாம் தேயிலை

**அஸ்ஸாம் தேயிலை** என்பது அதன் உற்பத்திப் பிரதேசமான இந்தியாவின் அசாம் மாநிலத்தின் பெயரால் அழைக்கப்படும் ஒரு தேயிலை ஆகும். அசாம் தேயிலை ஒரு கருப்பு தேயிலை ஆகும். அசாம் தேநீர் குறிப்பாக கேமல்லியா சினன்சிஸ்  என்ற சீனத் தேயிலைச் செடியிலிருது பெறப்படுகிறது. இதே தேயிலைச் செடி பாரம்பரியமாக சீனாவின் யுன்னான் மாகாணத்திலும் பயன்படுத்தப்படுகிறது. அஸ்ஸாம் தேநீர் பெரும்பாலும் கடல் மட்டத்திற்கு நிகரான உயரட்திலோ அல்லது அதற்கருகிலோ வளர்க்கப்படுகிறது. மேலும் அதன் வடிவம், அதன் உற்சாகம், தீஞ்சுவை, அடர்வு, பிரகாசமான நிறம் ஆகியவற்றுக்குப் பெயர் பெற்றது. அசாம் தேயிலை மற்றும் அசாம் தேயிலைக் கலவைகள் கொண்ட தேயிலைகள் காலைத் தேநீர் ‘ என விற்கப்படுகின்றன. உதாரணமாக, ஐரிஷ் காலை உணவு தேநீர், ஒரு சுவையான மற்றும் வலுவான காலைத் தேநீர் ஆகும். இத்தேயிலை சிறிய அளவிலான அசாம் தேயிலை இலைகளைக் கொண்டுள்ளது.

அசாம் மாநிலம் உலகின் தேயிலை வளரும் பகுதியில் மிகப்பெரியது ஆகும். பிரம்மபுத்ரா ஆற்றின் இருபுறமும், பங்களாதேஷ் மற்றும் மியான்மரின் எல்லையிலும் அசாம் உள்ளது. இந்தியாவின் இந்த பகுதி அதிக மழைப்பொழிவைப் பெறுகிறது.  மழைக்காலத்தில், ஒரு நாளைக்கு 10 முதல் 12 அங்குலங்கள் வரை (250–300 &nbsp; மிமீ) மழைப் பொழிவு இருக்கும். பகல்நேர வெப்பநிலை சுமார் 96.8 பாரன்ஹீட் (36° C) ஆக உயர்கிறது. தீவிர ஈரப்பதம் மற்றும் வெப்பத்தின் காரணமாக பைங்குடில் விளைவு போன்ற நிலைமைகளை உருவாக்குகிறது. இந்த வெப்பமண்டல காலநிலை அசாமின் தனித்துவமான  உலர் தேயிலைச் சுவையில் பங்களிக்கிறது, இந்த அம்சத்தால் இந்தத் தேநீர் நன்கு அறியப்பட்டதாகத் திகழ்கிறது.

அசாம் தேயிலை பொதுவாக அதன் தனித்துவமான கருப்பு தேயிலைகளைக் குறிக்கிறது என்றாலும், இப்பகுதி சிறிய அளவிலான பச்சை  மற்றும் வெள்ளை தேயிலைகளையும் அவற்றின் தனித்துவமான குணாதிசயங்களையும் உற்பத்தி செய்கிறது. வரலாற்று ரீதியாக, உலகின் சொந்த தேயிலைச் செடிகள் உள்ள இரண்டு பகுதிகளில் அசாம் தெற்கு சீனாவிற்கு அடுத்தபடியாக இரண்டாவது வணிகத் தேயிலை உற்பத்தி பிராந்தியம் என அழைக்கப்படுகிறது.

ஐரோப்பாவிற்கு அஸ்ஸாம் தேயிலைச் செடி  ஸ்காட்லாந்து சாகசக்காரரான ராபர்ட் புரூஸ் என்பவரால் அறிமுகமானது. அவர் 1823 ஆம் ஆண்டில் இதை அறிந்தார். இப்பிராந்தியத்தில் அவர் வணிகம் செய்யும் போது அசாமில் "காட்டுச் செடிகளாக"  தேயிலைச் செடிகள் வளர்ந்து வருவதை புரூஸ் கண்டதாகக் கூறப்படுகிறது மனிராம் திவான் என்பவர் இதுகுறித்து வழிகாட்டியதோடு அவரை உள்ளுர் பழங்குடியினத் தலைவரான பெஸா காம் என்பவரிடம் அழைத்துச் சென்றார்.  உள்ளூர் பழங்குடியினர் (சிங்போஸ் மக்கள்) இச்செடியின்  இலைகளில் இருந்து தேநீர் காய்ச்சுவதைக் கவனித்த புரூஸ், பழங்குடித் தலைவர்களுடன் இலைகள் மற்றும் விதைகளின் மாதிரிகளைச் சேகரித்து வழங்க ஏற்பாடு செய்தார், அதை அவர் அறிவியல் பூர்வமாக ஆய்வு செய்யத் திட்டமிட்டார். ராபர்ட் ப்ரூஸ்  சிறிது காலங்களில் இறந்து போனதால் இச்செடி  சரியாக வகைப்படுத்தப்படவில்லை. 1830 களின் முற்பகுதியில் ராபர்ட்டின் சகோதரர் சார்லஸ், அசாம் தேயிலைச் செடிகளிலிருந்து சில இலைகளை கல்கத்தாவில் உள்ள தாவரவியல் பூங்காக்களுக்கு முறையான பரிசோதனைக்கு அனுப்ப ஏற்பாடு செய்தார். அங்கு,  இச்செடியானது இறுதியாக பலவிதமான பரிசோதனைக்கு உட்படுத்தப்பட்டு இது தேயிலைச்செடி  அல்லது *கேமல்லியா சினென்சிஸ்* வர் *அசாமிகா என* அடையாளம் காணப்பட்டது, ஆனால் சீனத் தேயிலையிலிருந்து  ( *கேமல்லியா சினென்சிஸ்* வர். *சினென்சிஸ்* ) வேறுபட்டதாகும்.     
## மேற்கோள்கள்

பகுப்பு:இந்தியத் தேயிலை
பகுப்பு:Pages using deprecated image syntax
பகுப்பு:இந்திய புவிசார் குறியீடுகள்
சுவரொட்டி பிரட்டல்

**சுவரொட்டி கறி பிரட்டல்**, ஆட்டு  மண்ணீரலில்  (சுவரொட்டி) அதிகளவு இரும்புசத்து  நிறைந்துள்ளது. குருதியில் இரும்புச்சத்து குறைந்தவர்களுக்கு இந்த ஆட்டு மண்ணீரல் எனப்படும் சுவரொட்டி கறி பிரட்டல் செய்து உண்டால் நன்மை பயக்கும். 

## தேவையான பொருட்கள்
ஆட்டு சுவரொட்டி ஒன்று (250 கிராம்), சின்ன வெங்காயம் 100 கிராம் மற்றும் பச்சை மிளகாய் - 3

## அரைப்பதற்கு தேவையான பொருட்கள்
தேங்காய்த்துண்டு 2, மிளகுத்தூள் ஒரு தேக்கரண்டி மற்றும் சீரகத்தூள் அரைத் தேக்கரண்டி

## செய்முறை
அரைப்பதற்கு தேவையான பொருட்களை விழுதாக அரைத்து வைத்துக் கொள்ளவேண்டும். பின் ஆட்டு சுவரொட்டியை நன்றாக நீரில் கழுவி வைத்துக் கொள்ள வேண்டும். சின்ன வெங்காயம் மற்றும் பச்சை மிளகாயை  பொடியாக நறுக்கி வைத்துக்கொள்ளவேண்டும். கடாயை அடுப்பில் வைத்து, நல்லெண்ணெயை  சற்று தூக்கலாக விட்டு சூடானதும் சுத்தம் செய்த ஆட்டு சுவரொட்டியை கடாயில் போட்டு நன்கு வதக்க வேண்டும். பிறகு பொடியாக நறுக்கிய சின்ன வெங்காயம், பச்சை  மிளகாயுடன் சிறிது தண்ணீர் சேர்த்து கொதிக்க வேண்டும். சிறிது வாசம் வந்ததும் அரைத்த தேங்காய், மிளகு மற்றும் சீரக விழுதை சுவரொட்டியுடன் கலந்து பச்சை வாசம் போன பிறகு இறக்கி சூடு ஆறிய பின்னர் உண்ணலாம்.

## மேற்கோள்கள்


பகுப்பு:இறைச்சி உணவுகள்
பகுப்பு:இந்திய உணவுகள்
தூயவன்

**தூயவன்** (Thooyavan இறப்பு: 11. சூலை. 1987 ) என்பவர் ( இயற்பெயர் எம். எஸ். அக்பர் ) என்பவர் தமிழ் எழுத்தாளரும், திரைப்பட தயாரிப்பாளரும் ஆவார்.

## எழுத்துப் பணிகள்
இவர் தமிழ்நாட்டின் நாகூரைச் சேர்ந்தவர். இவரது முதல் நிறுகதையான *பூஜைக்கு வந்த மலர்* என்ற சிறுகதை முத்திரை கதையாக ஆனந்தவிகடனில் 1967இல் வெளிவந்தது. தினமணி கதிர் வார இதழில்  இவர் எழுதிய *சிவப்பு ரோஜா* என்ற சிறுகதை பரிசுக்கதையாகத் தேர்ந்தெடுக்கபட்டு வெளியானது. நடிகர் மேஜர் சுந்தராஜனின் நாடகக் குழுவுக்காக *தீர்ப்பு* என்ற நாடகத்தை எழுதினார். மேலும் ஏ. வி. எம். ராஜனின் நடகக் குழவுக்காக *பால் குடம்* என்ற நாடகத்தை எழுதினார்.

## திரைப்படத் துறையில்
இவர் கிட்டத்தட்ட 84 திரைப்படங்களுக்கு திரைக்கதை, உரையாடலை எழுதியிருக்கிறார். ஏழு திரைப்படங்களைத் தயாரித்துள்ளார். இதில் ரஜினிகாந்த் நடித்த திரைப்படங்கள் 12 ஆகும்.

## விருதுகள்
1978இல் பலப்பரிட்சை என்ற திரைப்படத்திற்காக சிறந்த வசனகர்த்தாவுக்கான தமிழக அரசின் விருதைப் பெற்றார்.

## குடும்பம்
இவரின் மனைவி கே.ஜெய்புன்னிசா என்பவராவார் இவர் செல்வி என்ற பெயரில் சிறுகதைகளை எழுதியுள்ளார். இவர்களுக்கு 27, செப்டம்பர். 1968 இல் திருமணம் நடந்தது. இந்த இணையருக்கு பாபு தூயவன் (இக்பால்) என்ற மகனும், யாஸ்மின் என்ற மகளும் என இரு பிள்ளைகளாவர்.  பாபு தூயவன் திரைப்படக் கல்லூரியில் பயின்று பட்டம் பெற்று, தொலைக்காட்சித் தொடர் தயாரிப்பாளராக உள்ளார்.

## தயாரித்த திரைப்படங்கள்
* விடியும் வரை காத்திரு
* கேள்வியும் நானே பதிலும் நானே
* வைதேகி காத்திருந்தாள்
* அன்புள்ள ரஜினிகாந்த்
* நானே ராஜா நானே மந்திரி
* தலையாட்டி பொம்மைகள்
* உள்ளம் கவர்ந்த கள்வன்

## வசனம் எழுதிய திரைப்படங்கள்
* பால் குடம்
* புதிய வாழ்க்கை
* மனிதருள் மாணிக்கம்
* திக்குத் தெரியாத காட்டில்
* முடிசூடா மன்னன்
* கல்யாணமாம் கல்யாணம்
* எங்களுக்கும் காலம் வரும்
* கிழக்கும் மேற்கும் சந்திக்கின்றன
* கோமாதா என் குலமாதா 
* மாணவன்
* ஆட்டுக்கார அலமேலு 
* அன்புக்கு நான் அடிமை
* தாயில்லாமல் நான் இல்லை
* தாய் மீது சத்தியம்
* தாய் வீடு
* ரங்கா
* அன்னை ஓர் ஆலயம்
* தவப்புதல்வன்
* பொல்லாதவன் 1980
* அன்புள்ள ரஜினிகாந்த்
* பணம் பெண் பாசம்

## மேற்கோள்கள்

பகுப்பு:தமிழ் சிறுகதையாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:1987 இறப்புகள்
பகுப்பு:நாகப்பட்டினம் மாவட்ட மக்கள்
வயநாடு காந்தகசாலா அரிசி

**வயநாடு காந்தகசாலா அரிசி** என்பது கேரள மாநிலம் வயநாடு மாவட்டத்தில் விவசாயிகளால் சாகுபடி செய்யப்படும் ஒருவகை அரிசியாகும். வயநாடு மாவட்டத்திலுள்ள பனமரம், சுல்தான் பத்தேரி, மற்றும் மனந்தவாடி ஆகிய பகுதிகளில் இந்த வகை நெல் சாகுபடி செய்யப்படுகிறது. அப்பகுதிகளி உள்ள பழங்குடி சமூகங்களின் உறுப்பினர்களால் பெரும்பாலும் பயிரிடப்படும் அரிசி வகை காந்தக சாலா அரிசி வகை ஆகும். 2010 ஆம் ஆண்டு நிலவரப்படி, காந்தகசாலா அரிசி வகை 327 ஹெக்டேர் பரப்பிலும், ஜீரகசலா அரிசி வகை 22 ஹெக்டேரிலும் பயிரிடப்படுகிறது. வயநாட்டில் பயிரிடப்படும் இரண்டு வகையான வாசனை நெல் வகைகளில்  காந்தகசாலா நெல் வகையும் ஒன்றாகும். மற்றொன்று *ஜீரகசலா அரிசி*வகையாகும் . இவ்விரண்டு வகைகளும் பாஸ்மதி அரிசி மற்றும் மல்லிகை அரிசி போன்ற நறுமணமுள்ள அரிசி வகைகளுடன் போட்டியிடும் திறன் கொண்டவை என அடையாளம் காணப்பட்டுள்ளன. நோயைத் தடுக்கும் பண்புகள், அதிக ஊட்டச்சத்து மதிப்பு, சிறந்த சுவை மற்றும் சமையல் பண்புகள் காரணமாக, இந்த வகை காந்தகசாலா மற்றும் ஜீரகசாலா அரிசி வகைகள் பாரம்பரியமாக திருமண விருந்துகள் போன்ற சிறப்பு சந்தர்ப்பங்களில் சமையலுக்குப் பயன்படுத்தப்படுகின்றன.

## வகைப்படுத்துதல்
காந்தகசாலா அரிசியை உருவாக்கிய தேசிய தாவர மரபணு வள பணியகம் (NBPGR) மற்றும் சர்வதேச தாவர மரபணு வள நிறுவனம் (IPGRI) ஆகியவை உருவாக்கிய விவரிப்புகளின் அடிப்படையில் எம்.எஸ். சுவாமிநாதன் ஆய்வு நிறுவனம் (எம்.எஸ்.எஸ்.ஆர்.எஃப்) இந்த வகை அரிசியை வகைப்படுத்தியுள்ளது.  இந்த நெல்லுக்கான பண்புகளை விவரிக்க 40 க்கும் மேற்பட்ட விளக்கங்கள் பயன்படுத்தப்பட்டுள்ளன. எம்.எஸ். சுவாமிநாதன் ஆய்வு நிறுவனம் நிறுவிய, வயநாட்டின் கல்பேட்டாவில் உள்ள, சமூக வேளாண் பல்லுயிர் மையம் 1997 முதல் இந்த சிறப்பு வகை அரிசியைப் பாதுகாக்கும் முயற்சிகளில் தீவிரமாக ஈடுபட்டுள்ளது.

## உழவர் வகைகளுக்கான சான்றிதழ்
காந்தகாசலத்தின் நெல் விதைகள், ஜீரகாசலா மற்றும் மேலும் நான்கு வகைகளுக்கு, ‘உழவர் வகைகள்’ என்ற சான்றிதழைப்  பயிர்வகைகள் பாதுகாப்பு மற்றும் விவசாயிகள் உரிமைகள் ஆணையம், வேளாண் அமைச்சகம், இந்திய அரசு ஆகியவற்றின் விதிகளின் கீழ் உழவர் வகைகளாகச் சான்றிதழ் வழங்கப்பட்டது.  எம்.எஸ். சுவாமிநாதன் ஆய்வு நிறுவனத்தின் சமூக வேளாண் பல்லுயிர் மையத்தின் வழிகாட்டுதலின் கீழ் வயநாட்டின் பாரம்பரிய நெல் சாகுபடியாளர்களின் சங்கமான சீட் கேரின் (விதைப் பாதுகாப்பு) முயற்சியால் இது சாத்தியமானது. தேசிய அளவில், இந்த சான்றிதழ் இதுவரை 545 வகைகளுக்கு வழங்கப்பட்டுள்ளது, ஆனால் வயநாடு அரிசி வகைகள் தனித்துவமானவை, ஏனெனில் இச்சான்றிதழ் ஒரு "உழவர் சமூகத்திற்கு" வழங்கப்பட்ட பிரிவின் கீழ் உள்ளது.

## புவியியல் சார்ந்த குறியீடு பதிவு
thumb|காந்தகசாலா அரிசி  சிப்பம் செய்யப்பட்டது
ஜீரகசலா அரிசி மற்றும் காந்தகசாலா அரிசி இரண்டும் 2010 ஆம் ஆண்டில் இந்திய அரசின் புவியியல் சார்ந்த குறியீடுகள்  பதிவேட்டில் பதிவு செய்யப்பட்டுள்ளன. இது கேரள வேளாண் பல்கலைக்கழகம் மற்றும் வயநாடு ஜில்லா நெல்லுப்படக்க கர்ஷகா சமிதி ஆகியவற்றின் கூட்டு முயற்சியால் ஏற்பட்டது. இது வேளாண்-சுற்றுச்சூழல் நிலைமைகள், இயற்கைக் கரிம சாகுபடி முறைகள், சாகுபடிகளின் பாரம்பரிய மரபணு தயாரிப்பு மற்றும் தனித்துவமான செயலாக்க தொழில்நுட்பங்கள் ஆகியவை ஜீரகசலா மற்றும் காந்தகாசலா அரிசி வகைகளின் குறிப்பிட்ட நறுமணத்தையும் சுவையையும் உருவாக்கியுள்ளன.

## குறிப்புகள்

பகுப்பு:நெல்
பகுப்பு:வயநாடு மாவட்டத்தின் பண்பாடு
பகுப்பு:இந்திய புவிசார் குறியீடுகள்
ரம் (திரைப்படம்)

**ரம்** (Rum) என்பது 2017 ஆம் ஆண்டில் வெளிவந்த இந்திய தமிழ் மொழி திகில் திரில்லர் திரைப்படம் ஆகும். சாய் பரத் எழுதி இயக்கிய இத்திரைப்படத்தில் முன்னணி கதாப்பாத்திரத்தில் இருசிகேஷ், நரேன், சஞ்சிதா ஷெட்டி மற்றும் மியா ஆகியோர் நடித்துள்ளனர். திரைப்படத்திற்கு அனிருத் ரவிச்சந்தரின் இசையமைத்துள்ளார். இந்த படத்தின் தயாரிப்பு பணிகள் 2016 ஆம் ஆண்டின் முற்பகுதியில் தொடங்கியது. 2017 ஆம் ஆண்டு பிப்ரவரி 17 ஆம் திகதி திரைப்படம் வெளியிடப்பட்டது.

## நடிகர்கள்
இருசிகேசு - சிவன்

நரேன் - தாமஸ்

சஞ்சிதா செட்டி - ரியா

மியா - துளசி

விவேக் - ராஜ்

அம்சாத் கான் - நேபாளி சுரேஷ்

அர்ஜுன் சிதம்பரம் - குரல்

## தயாரிப்பு
இத்திரைப்படத்தின் முன் தயாரிப்பு பணிகள் 2015 ஆண்டு அக்டோபரில் தொடங்கியது. இசையமைப்பாளர் அனிருத் ரவிச்சந்தர் சாய் பாரத் இயக்கிய ரம் என்ற படத்தில் பணிபுரிவதாகவும், அவரது உறவினர் ஹிருஷிகேஷ் முக்கியக் கதாபாத்திரத்தில் நடிப்பதாகவும் தெரிவித்தார். இத்திரைப்படத்தை ஆல் இன் பிக்சர்ஸ் தயாரிப்பதாக அறிவிக்கப்பட்டது. சாய்பரத் கனடாவில் திரைப்படத்துறையில் படிப்பை முடித்த பின், திரைப்படத்தின் தயாரிப்பு தொடங்குவதற்கு மூன்று ஆண்டுகளுக்கு முன்பே திரைக்கதையை எழுதியிருந்தார். 2014 ஆம் ஆண்டில் வேலையில்லா பட்டதாரி படத்தில் துணை வேடத்தில் நடித்திருந்த இருசிகேசை ரம் படத்தில் முன்னணி வேடத்தில் நடிக்க அணுகியிருந்தார். இத் திரைப்படத்தின் முதல் தோற்ற சுவரிதழ் 2016 ஆம் ஆண்டில் சஞ்சிதா செட்டி மற்றும் மியா ஆகியோரின் புகைப்படத்துடன் வெளியிடப்பட்டது. நரேன், விவேக் மற்றும் அம்சாத் கான் ஆகியோர் இத்திரைப்படத்தில் துணை வேடங்களில் நடிப்பதாக அறிவிக்கப்பட்டது. இத்திரைப்படத்தின் தலைப்பான "ரம்" என்ற தலைப்பு பரவலாக மதுபான வகையொன்றுக்கு பயன்படுத்தப்பட்டாலும் "தீர்ப்பு" என்று பொருள்படும் ஒரு பண்டைய தமிழ் வார்த்தை என்று  வெளிப்படுத்தப்பட்டது. இப்படத்தின் படப்பிடிப்பு 2016 ஆம் ஆண்டு பிப்ரவரியில் சென்னையில் தொடங்கி 2016 ஆம் ஆண்டு சூன் மாதத்தில் நிறைவடைந்தது. 2016 ஆம் ஆண்டு மே இல் பதப்பாயில் அடர்ந்த காடுடன் கூடிய இருப்பிடமொன்றில் முகாம் அமைக்கப்பட்டு *பியோ ஃபோபிலியா* என்ற பாடல் படமாக்கப்பட்டது.

## ஒலிப்பதிவு
திரைப்படத்திற்கு அனிருத் ரவிச்சந்திரன் இசையமைத்துள்ளார். படத்தின் ஒலிப்பதிவு உரிமையை சோனி மியூசிக் வாங்கியது. 2016 ஆம் ஆண்டில் நவம்பர் 2 அன்று சென்னை பார்க் ஹயாட்டில் நடைபெற்ற நிகழ்ச்சியில்  முன்னணி நடிகர்கள் மற்றும் குழுவினரால் இசைத் தொகுப்பு வெளியிடப்பட்டது. இந்த இசைத் தொகுப்பு வெளியிடப்பட முன்பு 2016 ஆம் ஆண்டு ஏப்ரலில் "*ஹோலா அமிகோ*" என்ற ஒற்றை பாடல் வெளியிடப்பட்டது. சகிப்புத்தன்மையை கருப்பொருளாக கொண்ட இந்த பாடலுக்காக மலேசிய பாடகரான பாலன் காஷ்மீருடன் அனிருத் பணிபுரிந்தார். இந்த பாடல் சமூக ஊடகங்களில் பிரபலமாகியது. இரண்டாவது தனிப்பாடலான "பியோபொபிலியா" செப்டம்பர் 2016 இல் வெளியிடப்பட்டது. இந்த பாடலை சிலம்பரசன் பாடியுள்ளார்.

## வெளியீடு
விஜய் ராகவேந்திரா தயாரித்த இப்படத்தின் தமிழக திரையரங்கு ஸ்ரீ சாய் சர்க்யூட் 6000 இற்கு விற்கப்பட்டது. தயாரிப்பாளர்கள் படத்தை தமிழகம் முழுவதும் 150 திரையரங்குகளில் வெளியிட்டனர். இந்தத் திரைப்படம்ரதி நியூ இந்தியன் எக்ஸ்பிரஸில் இருந்து நேர்மறையான விமர்சனத்தைப் பெற்றது.

## மேற்கோள்கள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
கெயில் கிம்

**கெயில் கிம்** (பிறப்பு: பிப்ரவரி 20, 1977)  ஒரு ஓய்வு பெற்ற கனேடிய-அமெரிக்க தொழில்முறை மல்யுத்த வீரர், தற்போது இம்பாக்ட் மல்யுத்தத்தில் ஒப்பந்தமாகியுள்ளார், அங்கு இவர் ஒரு தயாரிப்பாளராக பணியாற்றுகிறார் . இம்பாக்ட் மல்யுத்தத்தில், இவர் ஏழு முறை நாக் அவுட்ஸ் வாகையாளராகி சாதனை படைத்துள்ளார். உலக மல்யுத்த பொழுதுபோக்கு நிறுவனத்திம் தனது முதல் போட்டியில் பெண்கள் உலக வாகையாளர் பட்டத்தினை வென்றதன் மூலம் பரவலாக அறியப்படுகிறார்

2002 இல் உலக மற்போர் மகிழ்கலை நிறுவனத்தில் சேருவதற்கு முன்பு கிம் தனது தொழில் மல்யுத்தத்தை கனேடிய-அமெரிக்க சுயாதீன சுற்றுகளில் இருந்து தொடங்கினார், . தனது முதல் போட்டியிலேயே வாகையாளர் பட்டத்தினை வென்ற  முதல்  பெண் என்ற பெருமையைப் பெற்றார்.  கிம் செப்டம்பர் 2005 இல் டி என் ஏ மல்யுத்தப் போட்டிகளில்  சேர்ந்தார். இறுதியில் அக்டோபர் 2007 இல்  டி.என்.ஏ நாக் அவுட் வாகையாளர் பட்டத்தினைப் பெற்றார். பின்னர் இவர் ஆகஸ்ட் 2008 இல் டி.என்.ஏவை விட்டு வெளியேறினார், மூன்று மாதங்களுக்குப் பிறகு உலக மற்போர் மகிழ்கலை நிறுவனத்திற்குத் திரும்பினார், அங்கு இவர் 2011 வரை மல்யுத்தப் போடிகளில் ஈடுபட்டு வந்தார். 2012 ஆம் ஆண்டில் புரோ ரெஸ்லிங் இல்லஸ்ரேட்டட் வெளியிட்ட மிகச் சிறந்த பெண் மல்யுத்த வீராங்கனைகளின் பட்டியலினை வெளியிட்டது. அதில் இவர்  முதலிடம் பெற்றார். மேலும் 2016 ஆம் ஆண்டில் இவர்  டி என் ஏ ரெஸ்லிங் *ஹால் ஆஃப் பேமாக*  அறிவிக்கப்பட்டார்.

## தொழில்முறை மல்யுத்த வாழ்க்கை

### சுயாதீன சுற்று (2000-2002, 2005)
ரைர்சன் பல்கலைக்கழகத்தில் பட்டம் பெற்ற பிறகு, கிம் ஒரு தொழில்முறை மல்யுத்த வீரராக மாற முடிவு செய்து டொராண்டோவில் உள்ள ரான் ஹட்ச்சனின் ஸ்கூல் ஆப் புரோ மல்யுத்தத்தில் சேர்ந்தார்.  ஸ்கொயர் சர்கிள் புரோ மல்யுத்த ஜிம்மில், ராப் எட்செவாரியாவிடம் இருந்து கூடுதல் பயிற்சி பெற்றார். இவர் டிசம்பர் 2000 இல் அங்கு அறிமுகமானார், அதில் முகமூடி அணிந்து கொண்டு , தெற்கு ஒன்ராறியோவை தளமாகக் கொண்ட அபோகாலிப்ஸ் மல்யுத்த கூட்டமைப்பில் "பூனைகளின் ராணி" எனும் அடை மொழியுடன் இவர்   மல்யுத்தம் செய்தார். இருந்த போதிலும் , "மாஸ்க் வெர்சஸ் ஹேர்" போட்டியில் ட்ரேசி ப்ரூக்ஸ் என்பவரால் இவரின் முகமூடி அவிழ்த்துவிடப்பட்டது.. பார்டர் சிட்டி மல்யுத்தம் போன்ற நிகழ்வுகளில்  மல்யுத்தம் செய்வதற்காக கிம் கனேடிய சுயாதீன சுற்றுகளில் இரண்டு ஆண்டுகள் கலந்துகொண்டார்.

உலக மற்போர் மகிழ்கலை நிறுவனத்திலிருந்து விடுவிக்கப்பட்ட பின்னர், கிம் ஜனவரி 22, 2005 அன்று தென் கொரியாவில் மிட்-அட்லாண்டிக் வாகையாளர் ஷிப் மல்யுத்தத்தில் தோன்றினார், ஒரு இணை வாகையாளருக்கான  போட்டியில் லாலிபாப்புடன் இணைந்தார், அந்தப் போட்டியில் இவர்கள் மாலியா ஹோசாகா மற்றும் நிடியா ஆகியோரை தோற்கடித்தனர். ஜூன் 26 அன்று உலகத் தொடர் மல்யுத்தப் போட்டிகளில் , ஆஸ்திரேலியாவின் மெல்போர்னில் நடந்த போட்டியில்  கிம் அறிமுகமானார், ஒற்றையர் போட்டியில் நிடியாவிடம் தோற்றார்.  இரண்டு நாட்களுக்குப் பிறகு சிட்னியில் நடந்த மற்றொரு டபிள்யூ எஸ் டபிள்யூ நிகழ்வில், கிம் நிடியாவை மறுபடியும் தோற்கடித்தார்.  அடுத்த நாள் இரவு, கிம் ஏ.ஜே. ஸ்டைல்களுடன் இணைந்து நிடியா மற்றும் கிறிஸ்டோபர் டேனியல்ஸை ஆகிய கலவை இணையினை தோற்கடித்தனர்.

## சான்றுகள்

பகுப்பு:வாழும் மக்கள்
பகுப்பு:கனடியத் திரைப்பட நடிகைகள்
பகுப்பு:1977 பிறப்புகள்
கசக் கானரசு

**கசக் கானரசு** என்பது தங்க நாடோடிக் கூட்டத்தின் பின்வந்த ஒரு அரசு ஆகும். இது 15ஆம் நூற்றாண்டிலிருந்து 19ஆம் நூற்றாண்டு வரை தோராயமாக தற்கால கசகஸ்தான் குடியரசின் பகுதிகளை உள்ளடக்கியிருந்தது. அதன் அதிகபட்ச பரப்பளவை கொண்டிருந்தபோது இந்த கானரசு கிழக்கு குமனியாவிலிருந்து (தற்கால மேற்கு கசகஸ்தான்) பெரும்பாலான உஸ்பெகிஸ்தான், கரகல்பாக்ஸ்தான் மற்றும் சிர் தர்யா ஆறு வரை இருந்த பகுதிகளை உள்ளடக்கியிருந்தது. மேலும் உருசியா மற்றும் ஈரானில் உள்ள ஆஸ்ட்ரகான் மற்றும் குராசான் மாகணங்களுக்கு எதிரான ராணுவ நடவடிக்கைகளிலும் ஈடுபட்டிருந்தது. இது அடிமை வணிகத்தைலும் ஈடுபட்டிருந்தது. உருசியா மற்றும் நடு ஆசியா ஆகிய அண்டை நாடுகளின் மீது அவ்வப்போது தாக்குதல்களையும் நடத்தி வந்தது. எனினும் பிற்காலத்தில் தொடர்ச்சியான ஒயிரட் மற்றும் சுங்கர் படையெடுப்புகளால் இது பலவீனமடைந்தது. இதன் காரணமாக மூன்று நாடுகளாக பிரிந்தது. அவையும் படிப்படியாக தங்களது நிலையை இழந்து உருசியப் பேரரசில் இணைத்துக் கொள்ளப்பட்டன. இது நிறுவப்பட்ட நிகழ்வானது கஸகஸ்தான் நாட்டின் தொடக்கம் என கருதப்படுகிறது. 2015ஆம் ஆண்டு கசக் கானரசின் 550வது ஆண்டு விழா கொண்டாடப்பட்டது.

## வரலாறு
1227 இல் ஆரம்பக் கசக் அரசானது புல்வெளியில் தங்க நாடோடி கூட்ட பேரரசுக்குள் உருவாக்கப்பட்டது. அந்த கசக் அரசின் பெயர் வெள்ளை நாடோடிக் கூட்டம் ஆகும். தங்க நாடோடிக் கூட்டத்திலிருந்து பிரிந்த பிறகு 1361 இல் வெள்ளை நாடோடி கூட்டமானது சுதந்திரமான அரசாக சில காலத்திற்கு நீடித்தது. சில நேரங்களில் வெள்ளை நாடோடி கூட்டமானது நீல நாடோடிக் கூட்டத்துடன் இணைந்து தங்க நாடோடிக் கூட்டம் நிறுவப்பட்டது. ஆனால் 1428 இல் தங்க நாடோடி கூட்டத்தின் கானான பரக் கான் இறந்த பிறகு தங்க நாடோடிக் கூட்டம் மட்டும் பிரியவில்லை. மாறாக, வெள்ளை நாடோடிக் கூட்டமும் பிரிந்தது. வெள்ளை நாடோடிக் கூட்டமானது உஸ்பெக் கானரசு மற்றும் நோகை நாடோடிக் கூட்டம் என்று பிரிக்கப்பட்டது. எஞ்சியிருந்த நிலப்பகுதிகள் தெற்கில் முஸ்தபா கான் மற்றும் வடக்கில் முகமது கான் ஆகியோரிடையே பிரித்துக் கொள்ளப்பட்டது.  உஸ்பெக் கானரசானது தற்கால கசகஸ்தானின் பெரும் பகுதிகளைக் கொண்டிருந்தது. இது அபுல்-கய்ர் கானால் ஆட்சி செய்யப்பட்டது. அபுல்-கய்ர் கான் பரக் கானை கொல்வதில் சதி செய்து இருந்தார். அபுல்-கய்ர் கானின் தலைமையின் கீழ் உஸ்பெக் கானரசானது ஊழல் நிறைந்த, நிலையற்ற மற்றும் அடிக்கடி உள்நாட்டு பிரச்சினைகளை எதிர்கொண்ட பலவீனமான அரசானது. நிலைமையை இன்னும் மோசமாக்க உஸ்பெக் கானரசானது ஒயிரட்டுகளால் அடிக்கடி தாக்குதலுக்கு உள்ளானது. அவர்கள் நாடோடி குடியிருப்புகள் மற்றும் பெரிய நகரங்களை சூறையாடினர். பொருட்களை சூறையாடி, சேதம் ஏற்படுத்தி, குடிமக்களை கொன்றனர். 1457 இல் உஸ்பெக்குகள் மற்றும் ஒயிரட்டுகளுக்கு இடையில் அமைதி ஏற்பட்டது. ஆனால் அப்போரில் அபுல்-கய்ர் கான் கடும் தோல்வியை சந்தித்தார். இதன் காரணமாக உஸ்பெக்குகள் மத்தியில் அவர் நற்பெயரை இழந்தார்.

## அடிமைமுறை

18ம் நூற்றாண்டின் நடுப்பகுதி வாக்கில் உருசியப் பேரரசானது சைபீரியாவுக்குள் விரிவடைய ஆரம்பித்தது. உருசிய குடியிருப்புகள் வோல்கா மற்றும் எய்க் ஆற்றுப் பகுதிகளில் தோன்ற ஆரம்பித்தன. எல்லைப்பகுதிகளில் கசக்-உருசிய உறவானது பதட்டமானதாக இருந்தது. இதன் காரணமாக உருசிய கொசக்குகள் கசக் நிலங்கள் மீதும் கசக்குகள் உருசிய குடியிருப்புகள் மீதும் தாக்குதல் நடத்தினர்.

## உசாத்துணை

பகுப்பு:ஆசியாவின் முன்னாள் முடியாட்சிகள்
பகுப்பு:ஆசியாவின் முன்னாள் நாடுகள்
மிக்கி ஜேம்ஸ்

thumb|மிக்கி ஜேம்ஸ்
**மிக்கி லாரி ஜேம்ஸ்-ஆல்டிஸ்** (பிறப்பு ஆகஸ்ட் 31, 1979)  ஒரு அமெரிக்க தொழில்முறை மல்யுத்த வீரர் மற்றும் நாட்டுப் பாடகர் ஆவார். ஒரு மல்யுத்த வீரராக, இவர் உலக மற்போர் மகிழ்கலை நிறுவனத்தின் பிராண்ட் முக்கிய நிகழ்வுகளுக்கு வர்ணனையாளராக உள்ளார் மற்றும் உலக மற்போர் மகிழ்கலை நிறுவனத்தின் ஸ்மாக்டவுன் நிகழ்ச்சியில் மல்யுத்தப் போட்டிகளில் விளையாடி வருகிறார். ஜேம்ஸ் 1999 இல் தனது தொழில்முறை மல்யுத்த வாழ்க்கையினைத்  தொடங்கினார். அப்போது இவர்  அலெக்சிஸ் லரீ எனும் பெயரில் மல்யுத்தம் செய்தார்.

அக்டோபர் 2005 இல் ஜேம்ஸ் தனது உலக மல்யுத்த பொழுதுபோக்கு (டபிள்யுடபிள்யுஇ) முக்கிய பட்டியலில் இடம்பெற்றார் மற்றும் டிரிஷ் ஸ்ட்ராடஸுடன் ஏற்பட்ட சில சிக்கள்களினால் இவர் பரவலாக அறியப்படார்.   ரெஸ்டில்மேனியா 22 இல் நடைபெற்ற போட்டியில் இவர் தனது முதல் உலக மற்போர் மகிழ்கலை நிறுவன மகளிர் வாகையாளர் பட்டத்தினைப் பெற்றார். இந்த பட்டத்தை இவர் மொத்தம் ஐந்து முறை வென்றுள்ளார். ஜேம்ஸ் தனது முதல் பெண்கள் வாகையாளர் பட்டத்தினை 2009 ஆம் ஆண்டில் நடைபெற்ற நைட் ஆஃப் சாம்பியன்ஸில்  வென்றார், இதன்மூலம் இந்தப் பட்டங்களை ஐது முறை வென்ற இரண்டாவது பெண் எனும் சாதனை படைத்தார். இவர் ஏப்ரல் 22, 2010 அன்று உலக மற்போர் மகிழ்கலை நிறுவனத்தில் இருந்து விடுவிக்கப்பட்டு டி என் ஏவில் சேர்ந்தார்.

ஜேம்ஸ் மூன்று முறை டி.என்.ஏ நாக் அவுட்ஸ் வாகையாளர் பட்டத்தினையும், 2013 டி.என்.ஏ உலகக் கோப்பையையும் வென்றார் . இவர் செப்டம்பர் 2013 இல் டி.என்.ஏவை விட்டு வெளியேறினார். உலக மற்போர் மகிழ்கலை நிறுவனம் மற்றும் டி என் ஏ மல்யுத்தப் போட்டிகளில் ஜேம்ஸ் ஒன்பது முறை வாகையாளர் ஆனார். இது ஒரு தேசிய சாதனையாகும். மற்றும் மல்யுத்த வரலாற்றில் உலக மற்போர் மகிழ்கலை நிறுவன டிவாச் பட்டம்   உலக மற்போர் மகிழ்கலை நிறுவன பெண்கள் வாகையாளர் மற்றும் டி என் ஏ நாக்அவுட் வாகையாளர் பட்டம் ஆகிய மூன்று பட்டங்களையும் பெற்ற ஒரே பெண் வீரர் எனும் சாதனை ப்டைத்துள்ளார். *புரோ மல்யுத்த இல்லஸ்ட்ரேட்டட்* (பிடபிள்யூஐ) 2009 ஆம் ஆண்டில் ஜேம்ஸை முதலிடத்தில் பெண் மல்யுத்த வீரராக மதிப்பிட்டது, மேலும் இவர் இரண்டு முறை ஆண்டின் சிறந்த பெண்மணியாகவும் தேர்வானார்.  2009 ஆம் ஆண்டில் முதல் முறையாகவும், 2011 ஆம் ஆண்டில் மீண்டும் பிடபிள்யூஐ வாசகர்களால் தேர்ந்தெடுக்கப்பட்டார்.

## ஆரம்ப கால வாழ்க்கை
ஜேம்ஸ் , வர்ஜீனியாவின் ரிச்மண்டில் உள்ள ரிச்மண்ட் மெமோரியல் மருத்துவமனையில் பிறந்தார். இவர் ஓய்வுபெற்ற கழிவு நீர் சுத்திகரிப்பு தொழிலாளியான லேண்ட்ஸ்கேப்பர், மற்றும் வெயில் லீக் பிரிவு 3 பயிற்சியாளர் மற்றும் ஆசிரியரும்  முகவருமான சாண்ட்ரா நக்கல்ஸ் ஆகியோரின் மகள் ஆவார். இவர் சிறு வயதாக இருக்கும் போதே இவருடைய பெற்றோர் விவாகரத்து செய்தனர். இவருக்கு ஒரு மூத்த  சகோதரி, இளைய  சகோதரி, தம்பி, மற்றும் மூன்று மாற்றாந்தாய் சகோதரர்கள் உள்ளனர். இவர் வர்ஜீனியாவின் மான்ட்பெலியரில் வளர்ந்தார் மற்றும் 1997 இல் பேட்ரிக் ஹென்றி உயர்நிலைப் பள்ளியில் பட்டம் பெற்றார். வளர்ந்து வரும் போது, இவர் தனது பாட்டியின் குதிரை பண்ணையில் அதிக நேரம் செலவிட்டார், மேலும் குதிரைச்சவாரி விளையாட்டுகளில் மிகுந்த ஆர்வத்தை வளர்த்தார். இவர் ஐந்து ஆண்டுகள் வயலின் வாசித்தார் .

## சான்றுகள்


பகுப்பு:மற்போர் வீரர்கள்
பகுப்பு:1979 பிறப்புகள்
ஆங்கிலேய உணவு

**ஆங்கிலேய உணவு** (*English cuisine*) இங்கிலாந்து சமையல் பாணிகள், மரபுகள் மற்றும் தொடர்புடைய சமையல் வகைகளை உள்ளடக்கியது  இது அதன் தனித்துவமான பண்புகளைக் கொண்டுள்ளது. ஆனால் பிரித்தானியப் பேரரசின் காலத்தில் மற்றும் போருக்குப் பிந்தைய குடியேற்றத்தின் விளைவாக அமெரிக்காக்கள், சீனா, மற்றும் இந்தியாலிருந்து பொருட்கள் மற்றும் சமையல் யோசனைகளை இறக்குமதி செய்ததன் மூலமாகவும், போருக்குப் பிந்தைய குடியேற்றத்தின் விளைவாகவும் பரந்த பிரித்தானிய உணவு வகைகளுடன் பகிர்ந்து கொள்கிறது.

வெதுப்பி மற்றும் பாலாடைக்கட்டி, வறுத்த மற்றும் சுண்டவைத்த இறைச்சிகள், இறைச்சி மற்றும் சிறு துண்டுகள், வேகவைத்த காய்கறிகள் மற்றும் குழம்புகள் மற்றும் நன்னீர் மற்றும் உப்புநீர் மீன்கள் போன்ற சில பாரம்பரிய உணவுகள் பண்டைய தோற்றம் கொண்டவை. 14 ஆம் நூற்றாண்டின் ஆங்கில சமையல் புத்தகமான "ஃபார்ம் ஆஃப் கியூரி"] இவற்றிற்கான சமையல் குறிப்புகளைக் கொண்டுள்ளது. மேலும் ரிச்சர்ட் II என்ற அரசனின் அவைக் குறிப்புகளிலும் காணப்படுகின்றன.

ஆங்கில சமையல் வெளிநாட்டு பொருட்கள் மற்றும் சமையல் பாணிகளால் மத்திய காலத்தில் பாதிக்கப்பட்டுள்ளது. கறி இந்தியத் துணைகண்டத்திலிருந்து அறிமுகப்படுத்தப்பட்டது. மேலும்,  பதினெட்டாம் நூற்றாண்டில் இருந்து கோழி "கறி" க்கான ஹன்னா கிளாஸின் செய்முறையுடன் ஆங்கில சுவைகளுக்கு ஏற்றுக்கொண்டது. விக்டோரியா காலத்தில் பிரஞ்சு உணவின் தாக்கம் முழுவதுமாக ஆங்கில சமையலில் இருந்தது. இரண்டாம் உலகப் போர் உணவுப் பொருள் தட்டுப்பாடுக்குப் பிறகு, எலிசபெத் டேவிட்டின் (1950) * மத்தியதரைக் கடல் உணவு புத்தகம் * என்ற உணவுப் புத்தகம் பரந்த செல்வாக்கைக் கொண்டிருந்தது. இது இத்தாலிய உணவு வகைகளை ஆங்கில வீடுகளுக்குக் கொண்டு வந்தது.  அவரது வெற்றி மற்ற சமையல் எழுத்தாளர்களை சைனீஸ் மற்றும் தாய்லாந்து உணவு வகைகள் உட்பட மற்ற பாணிகளை விவரிக்க ஊக்குவித்தது. உலகம் முழுவதிலுமிருந்து சமையல் யோசனைகளை இங்கிலாந்து தொடர்ந்து உள்வாங்கிக் கொண்டிருக்கிறது.

## வரலாறு

### மத்திய காலம்
ஆங்கில சமையல் பல நூற்றாண்டுகளாக குறைந்தது * தி ஃபார்ம் ஆஃப் க்யூரி * மத்திய காலத்திலிருந்து எழுதப்பட்டது. இங்கிலாந்தின் அரசன் ரிச்சர்ட் II ஆட்சியில் சுமார் 1390 லிருந்து உருவாகியுள்ளது.. இந்த புத்தகம் கற்பனையான மற்றும் அதிநவீன சமையல் வகைகளை வழங்குகிறது. காரமான இனிப்பு மற்றும் புளிப்பு சாஸ்கள் ரொட்டியுடன் தடிமனாக அல்லது வாதுமைகள் வேகவைத்த, உரிக்கப்பட்டு, உலர்ந்த மற்றும் பெரும்பாலும் பேஸ்ட்ரியில் பரிமாறப்படுகின்றன. "ஜிஞ்சர்பிரெட்" போன்ற உணவுகள் இதில் விவரிக்கப்பட்டுள்ளன. "கிளாரிசா டிக்சன் ரைட்" என்பவர் தனது * ஆங்கில உணவின் வரலாறு * என்ற நூலில்   ஒவ்வொரு உணவிலும் வறுத்த இறைச்சியின் பெரிய கட்டிகள் ஆங்கில படங்களில் காண்பது போல வரையறுக்கப்பட்டுள்ளது.

அதற்கு மாற்றாக, இடைக்கால உணவுகள் பெரும்பாலும் ஒரு தூய்மையான அமைப்பைக் கொண்டிருந்தன, அவை சிறிய அளவிலான இறைச்சி அல்லது மீன்களைக் கொண்டிருக்கலாம்: பீனெக் கையெழுத்துப் பிரதியில் 48 சதவீத சமையல் வகைகள்  ப்யூரிஸைப் போன்ற உணவுகளுக்கானவை. இத்தகைய உணவுகள் பரவலாக மூன்று வகைகளாக இருக்கலாம்: ஓரளவு அமிலம், மது, வினிகர் மற்றும் சாஸில் மசாலாப் பொருட்கள், ரொட்டியுடன் தடிமனாக இருக்கும்; இனிப்பு மற்றும் புளிப்பு, சர்க்கரை மற்றும் வினிகருடன்; மற்றும் இனிமையானது, பின்னர் விலை உயர்ந்தது. பீனெக் கையெழுத்துப் பிரதியில் இருந்து இறைச்சிக்கான அத்தகைய இனிமையான தூய உணவு (இது மீனுடன் கூட தயாரிக்கப்படலாம்) ஒரு எடுத்துக்காட்டு, விலையுயர்ந்த, மிருதுவான, மஞ்சள் நிற மஞ்சள் "மோர்ட்ரூஸ்", முட்டையுடன் தடித்தது போன்ற உணவுகளை கொண்டிருந்தது.

## குறிப்புகள்
புகாரா கானரசு

**புகாரா கானரசு** என்பது ஒரு கானரசு ஆகும். இது 16ஆம் நூற்றாண்டின் இரண்டாவது காலாண்டில் இருந்து பிந்தைய 18 ஆம் நூற்றாண்டு வரை நடு ஆசியாவில் இருந்து ஒரு உஸ்பெக் அரசு ஆகும். சிறிது காலமே நீடித்த சய்பனிட் பேரரசின் உபைதுல்லா கானின் ஆட்சியின்போது (1533–1540) புகாரா அந்த பேரரசின் தலைநகரானது. இந்த கானரசானது அதன் அதிகபட்ச பரப்பளவை சய்பனிட் ஆட்சியாளரான இரண்டாம் அப்துல்லா கானின் ஆட்சியின்போது (1577–1598) அடைந்தது.

17 மற்றும் 18ஆம் நூற்றாண்டுகளில் இந்த கானரசானது ஜனித் அரசமரபால் (ஆஸ்ட்ரகானிட்கள் அல்லது ஹஸ்டர்கானிட்கள்) ஆளப்பட்டது. அவர்களே புகாராவை ஆண்ட செங்கிஸ் கானின் வழிவந்த கடைசி வழித்தோன்றல்கள் ஆவர். 1740இல் இக்கானரசு ஈரானின் ஷாவான நதிர் ஷாவால் வெல்லப்பட்டது. 1747இல் நதிர் ஷாவின் இறப்பிற்குப் பிறகு இந்த கானரசு செங்கிஸ் கானின் வழித்தோன்றல்கள் அல்லாத உஸ்பெக் அமீர் குடயர் பியின் வழித்தோன்றல்களால் ஆளப்பட்டது. அவர்கள் அடலிக் என்ற பிரதம மந்திரி பதவியின் மூலம் இந்த கானரசை கட்டுப்படுத்தினர். 1785இல் அவரது வழித்தோன்றலான ஷா முராத், குடும்பத்தின் அரசமரபு ஆட்சியை (மங்கித் அரசமரபு) வழிப்படுத்தினார். இந்த கானரசானது புகாரா அமீரகம் ஆனது. அந்த மங்கித்கள் செங்கிஸ் கானின் வழித்தோன்றல்கள் அல்ல. எனவே அவர்கள் இஸ்லாமிய பட்டமான அமீரை பயன்படுத்தினர். கான் என்ற பட்டத்தை பயன்படுத்தவில்லை.

## சய்பனிட் அரசமரபு
சய்பனிட் அரசமரபானது 1506 இல் இருந்து 1598 வரை இந்த கானரசை ஆண்டது. அவர்களது ஆட்சியின் கீழ் புகாராவானது கலை மற்றும் இலக்கிய மையமாக உருவானது. கல்விச் சீர்திருத்தங்கள் அறிமுகப்படுத்தப்பட்டன.

இந்தக் காலகட்டத்தில் வரலாறு மற்றும் புவியியல் பற்றிய புதிய நூல்கள் எழுதப்பட்டன. உதாரணமாக ஈரானை தாயகமாகக் கொண்ட அமீன் அஹமத் ராசியின் *ஹஃப்ட் இக்லிம்* (*ஏழு காலநிலைகள்*) புத்தகத்தை கூறலாம். பதினாறாம் நூற்றாண்டு புகாரா அழகிய கையெழுத்துக்கள் மற்றும் சிறு ஓவியத்தில் திறமைவாய்ந்த கலைஞர்களை ஈர்த்தது. சுல்தான் ஆஹ் மஸ்கடி, அழகிய எழுத்துக்களை எழுதக்கூடிய தத்துவ ஆசிரியர் மஹ்முத் இபின் ஈஷாக் ஷகிப்பி, மற்றும் முஸ்லிம் துறவி போன்ற மஹ்முத் பக்லியான், மொலானா மஹ்முத் முசஹேப் மற்றும் ஜலாலுதீன் யூசுப் ஆகிய கலைஞர்களை அவர்களுள் முக்கியமானவர்களாகக் குறிப்பிடலாம். புகாராவில் அந்த சகாப்தத்தில் பணியாற்றிய புகழ்பெற்ற கவிஞர்கள் மற்றும் தத்துவ அறிஞர்களில் குறிப்பிடத்தக்கவர்கள் முஷ்ஃபிகி, நிசாமி முவமயா, மற்றும் மொகம்மத் அமீன் சஹேத் ஆகியவர்களை குறிப்பிடலாம். 16ஆம் நூற்றாண்டில் புகாரா கானரசில் பணிசெய்த பல மருத்துவர்களின் மிக புகழ் பெற்றவராக மொலானா அப்த்-அல் ஹக்கீமை குறிப்பிடலாம்.

அப்துல் அல்-அசிஸ் கான் (1540–1550) உலகம் முழுவதிலுமே அதற்குச் சமமான நூலகம் ஒன்று இல்லை என கூறக்கூடிய அளவுக்கு ஒரு நூலகத்தை நிறுவினார். முக்கிய அறிஞரான சுல்தான் மிராக் முன்ஷி 1540 லிருந்து அங்கு பணியாற்றினார். திறமையான அழகிய கையெழுத்தை எழுதக்கூடிய மிர் அபித் குசைனி நஸ்தலிக் மற்றும் ரெய்ஹானி எழுத்து முறைகளில் தலைசிறந்த படைப்புகளை உருவாக்கினார். அவர் ஒரு தலை சிறந்த சிறு ஓவியரும், தகடமைப்பதில் கைதேர்ந்தவரும் மற்றும் புகாரா நூலகத்தின் நூலகருமாக இருந்தார்.

## உசாத்துணை

பகுப்பு:நடு ஆசியாவின் முன்னாள் நாடுகள்
பகுப்பு:Coordinates not on Wikidata
ஜேக் சுவாகர்

**டொனால்ட் ஜேக்கப் "ஜேக்" ஹேகர் ஜூனியர்** ( Donald Jacob "Jake" Hager Jr.பிறப்பு மார்ச் 24, 1982) ஒரு அமெரிக்க தொழில்முறை மல்யுத்த வீரர் மற்றும் கலப்பு தற்காப்புக் கலைஞர் ஆவார், தற்போது ஆல் எலைட் மல்யுத்தத்தில்  கையெழுத்திட்டு விளையாடி வருகிறார். இவர் **ஜாக் ஸ்வாகர்** என்ற மேடைப் பெயரில் உலக மற்போர் மகிழ்கலை நிறுவனத்தில் மல்யுத்தப் போட்டிகளில் இவர் விளையாடியதன் மூலம் பரவலாக அறியப்பட்டார். கலப்பு தற்காப்புக் கலைஞராக, இவர் தற்போது பெலட்டர் எம்.எம்.ஏ உடன் கையெழுத்திட்டு அங்கு மல்யுத்தப் போட்டிகளில் பங்குபெற்று வருகிறார். அங்கு இவர் மிகுகன வாகையாளர்  பிரிவில் போட்டியிடுகிறார். ஒரு தொழில்முறை மல்யுத்த வீரராக, இவர் தற்போது லூச்சா அண்டர்கிரவுண்டில் **ஜேக் ஸ்ட்ராங்** என்ற மேடைப் பெயரில் பங்கேற்று வருகிறார், அங்கு இவர் தற்போதைய லூச்சா அண்டர்கிரவுண்ட் வாகையாளர் பட்டத்தினை வென்றார்.

ஹேகர் ஓக்லஹோமா பல்கலைக்கழகத்தில் விளையாட்டு பிரிவில் கல்வி பயின்றார். அங்கு இவர் கால்பந்து மற்றும் மல்யுத்தம் ஆகிய இரண்டு பிரிவுகளிலும்  பங்கேற்றார். இவர் தனது இரண்டாம் ஆண்டில் முழுநேர மல்யுத்தப் போட்டிகளில் பங்கேற்றார்  2006 ஆம் ஆண்டில் ஹாகர் மற்போர் மகிழ்கலை நிறுவனத்துடன் ஒப்பந்தத்தில் கையெழுத்திட்டார், அங்கு இவர் "ஜாக் ஸ்வாகர்" எனும் மேடைப்பெயரில் மல்யுத்தப் போட்டிகளில் பங்கேற்றார். இதில் உலக மற்போர் மகிழ்கலை நிறுவனத்தின் மிகுகன வாகையாளர் பட்டம் மற்றும் ஈ சி டபிள்யூ வாகையாளர் பட்டங்களை தலா ஒரு முறை வென்றுள்ளார். 2017 ஆம் ஆண்டு இவர் அந்த நிறுவனத்தினை விட்டு வெளியேறி எம் எம் ஏ கலவை தற்காப்பு பிரிவில் மல்யுத்தப் போட்டிகளில் ஈடுபட்டு வருகிறார்.2017 ஆம் ஆண்டில், ஹேகர் பெலேட்டர் எம்.எம்.ஏ உடன் ஒப்பந்தம் செய்தார். பெலட்டர் 214 இல் ஜே.டபிள்யூ கிசருக்கு எதிராக ஜனவரி 26, 2019 அன்று இவர் தனது முதல் தொழில்முறை மல்யுத்தப் போட்டியில் பங்குபெற்றார். அந்தப் போட்டியில் இவர் வெற்றி பெற்றார்.

## ஆரம்ப கால வாழ்க்கை
ஹேகர் தனது ஐந்து வயதில் மல்யுத்தத்தைத் தொடங்கினார். இவர் உயர்நிலைப் பள்ளியில் டேனி ஹாட்ஜின் பேரனுடன்  மல்யுத்தம் செய்தார் , மேலும் ஓக்லஹோமாவின் பெர்ரியில் இவர்கள் இருவரும் மிக அருகாமையில் வாழ்ந்து வந்ததால் மிக நெருங்கிய நண்பர்களாக இருந்தனர்.இவர் கால்பந்து விளையாடுவதை நிறுத்திவிட்டு, தனது கல்லூரியின் இரண்டாம் ஆண்டில் மல்யுத்தத்தில் முழுமையாக கவனம் செலுத்தினார்.  அந்த நேரத்தில் உலக மல்யுத்த பொழுதுபோக்கு திறமை உறவுகளின் தலைவராக இருந்த ஜிம் ரோஸுக்கு இவர் அறிமுகப்படுத்தப்பட்டார்,

2006 ஆம் ஆண்டில், ஹேகர் ஓக்லஹோமா பல்கலைக்கழகத்தில் நிதித்துறையில் பட்டம் பெற்றார் . பட்டப்படிப்பைத் தொடர்ந்து, இவர் டெக்சாஸின் டல்லாஸில் உள்ள ஒரு நிறுவனத்தில் பணிபுரிய தேர்வானார். ஆனால் உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அதில் பங்கேற்றார்.

## ஈ சி டபிள்யூ வாகையாளர்
2008 ஆம் ஆண்டில் தனது முதல் போட்டியினை ஈ சி டபிள்யூ வில் விளையாடினார். செப்டம்பர் 9 இல் ஜேக் சுவாகர் எனும் பெயரில் உள்ளூர் நபர் ஒருவரை எதிர்த்து விளையாடினார். எக்ஸ்ட்ரீம் ரூல்ஸ் நிகழ்ச்சியில் ட்ரீமர் என்பவரை வீழ்த்தி வெற்றி பெற்றார்.

## சான்றுகள்


## வெளியிணைப்புகள்

* 
* ProWrestlingTees  .com
* தேசிய அமெச்சூர் மல்யுத்த ஹால் ஆஃப் ஃபேம் சுயவிவரம்   &#x5B; **' &#x5D;</sup></span><span class="cx-segment" data-segmentid="832"><sup class="noprint Inline-Template" data-ve-ignore="true">&#x5B; **' &#x5D;

பகுப்பு:மற்போர் வீரர்கள்
ஏ தோ கமால் ஹோகயா

***ஏ தோ கமால் ஹோகயா*** 1982 ஆம் ஆண்டு இந்தி மொழியில் வெளிவந்த திரைப்படமாகும். *தி. ராம ராவ்* இயக்கத்தில் வெளிவந்த இத்திரைப்படத்தில் கமல்ஹாசன், பூனம் தில்லான் மற்றும் பலர் நடித்திருந்தனர். இந்த திரைப்படமானது 1978ஆம் ஆண்டில் தமிழில் வெளிவந்து வெற்றிபெற்ற *[[சட்டம் என் கையில்]]* என்ற திரைப்படத்தின் மறுஉருவாக்கமாகும். ஏ தோ கமால் ஹோகயா இந்தியில் 175 நாட்கள் மேல் ஓடிய வெற்றி திரைப்படமாகும்.

## நடிகர்கள்
* கமல்ஹாசன் 
* பூனம் தில்லான்
* ஓம்சிவபுரி 
* விஜய் அரோரா
* சத்யன் கப்பு
* ரஞ்சித் 
* அஸ்லதா
* குமுட் போலே

## மேற்கோள்கள்

## வெளி இணைப்புகள்
*

பகுப்பு:கமல்ஹாசன் நடித்துள்ள திரைப்படங்கள்
பகுப்பு:1982 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
அரசினர் உயர்நிலைப் பள்ளி, துரிஞ்சிகுப்பம்

**அரசினர் உயர்நிலைப்பள்ளி, துரிஞ்சிகுப்பம் (Govt High School, Thurinjikuppam)** திருவண்ணாமலை மாவட்டத்தில், போளூர் ஒன்றியத்தில் உள்ள துரிஞ்சிகுப்பம் எனும் ஊரில் அமைந்துள்ள ஓர் உயர்நிலைப்பள்ளி ஆகும். இந்த பள்ளியால் அந்த ஊரில் பலர் எழுத்தறிவு பெற்றுள்ளனர்.

## அமைவிடம்
இந்த பள்ளியானது துரிஞ்சிகுப்பம் ஊராட்சியில் அமைந்துள்ளது. இந்த ஊராட்சியில் உள்ள சித்தேரி, பெரியேரி, கம்மனந்தல், விளக்கனந்தல், துரிஞ்சிகுப்பம் ஆகிய கிராமப்புற மாணவர்கள் இந்த பள்ளியில் பயில்கின்றனர்.

## தேர்ச்சி சதவிகிதம்
2016-17 ஆம் ஆண்டு மற்றும் 2018-19 ஆம் ஆண்டு, நூறு சதவிகிதம் தேர்ச்சி பெற்றுள்ளனர்.

## பணியாற்றும் ஆசிரியர்களின் எண்ணிக்கை
இந்தப் பள்ளியில் 10 பட்டதாரி ஆசிரியர்களும், மற்றும் 1 தலைமை ஆசிரியரும் பணியாற்றுகின்றனர்.

## மேற்கோள்கள்

பகுப்பு:திருவண்ணாமலை மாவட்டத்திலுள்ள அரசுப் பள்ளிகள்
உலக மிகுகன வாகையாளர் போட்டி

**உலக மிகுகன** வாகையாளர் போட்டி என்பது WWE க்கு சொந்தமான ஒரு தொழில்முறை மல்யுத்த போட்டி ஆகும். இது 2002 முதல் 2006 வரை மற்றும் 2010 முதல் 2013 வரை WWE இல் நடந்த சிறந்த  இரண்டு வாகையாளர் போட்டிகளில் ஒன்றாகவும், 2006 முதல் 2010 வரை ஈ சி டபிள்யூவில் நடைபெற்ற  மூன்று சிறந்த வாகையாளர் போட்டிகளில் ஒன்றாகவும் கருதப்படுகிறது. அதன் பிறகு இந்தப் பட்டத்திற்கான போட்டி நடைபெறவில்லை.  

2002 ஆம் ஆண்டில் ரா பிராண்டிற்காக இந்த வாகையாளர் பட்டம் அறிமுகப்படுத்தபட்டது. பின்னர் ரா மற்றும் ஸ்மாக்டவுனாகிய இரண்டும்  WWE இன் கீழ் வந்ததும் இந்த வாகையாளர் பட்டம் இரண்டு நிறுவனங்களுக்குமான பொதுவான ஒன்றாக ஆனது. 2013 ஆம் ஆண்டில் நடைபெற்ற டேபிள்ஸ் லேடர்ஸ் மற்றும் சேர்ஸ் நிகழ்ச்சியில் தான் இந்த வாகையாளர் பட்டம் இறுதியாகப் பயனபடுத்தப்பட்டது. இந்த வாகையாளர் பட்டத்தினை முதல் முறையாக பெற்றவர் டிரிபிள் எச் மற்றும் இருதியாக ரேண்டி ஆர்டன் என்பவர் இந்த வாகையாளர் பட்டத்தினை வைத்திருந்தார்.   

## வரலாறு

### தோற்றம்
thumb|400x400px| பல்வேறு உலக மிகுகன வாகையாளர் பரிணாமத்தைக் காட்டும் வரைபடம்.
[இடது|thumb|175x175px| முதல் பட்டத்தினைபெற்ற [டிரிபிள் எச் (மற்போர் வீரர்)|டிரிபிள் எச் ]]
எரிக் பிஷபென்பவரால் இந்த உலக மிகுகன  வாகையாளர் பட்டம் முதன் முதலில் 2003 ஆம் ஆண்டில் அறிமுகப்படுத்தப்பட்டது. செப்டம்பர் 2 இல் நடைபெற்ற போட்டியில் டிரிபிள் எச் வாகையாளர் பட்டத்தினை வென்றார்.     

## சான்றுகள்


## வெளி இணைப்புகள்

* அதிகாரப்பூர்வ WWE உலக ஹெவிவெயிட் தலைப்பு வரலாறு 
* மல்யுத்தம்- தலைப்புகள்.காம்: உலக ஹெவிவெயிட் தலைப்பு (WWE) 
பகுப்பு:மற்போர்
குல்லோகொலி மீன்

**குல்லோகொலி மீன்** (Emperor angelfish) (*போமகாந்தஸ் இம்பரேட்டர்)* என்பது கடல் தேவதைமீன் இனத்தைச் சேர்ந்த உயிரினம் ஆகும். கடலடிப் பாறைகளை வசிப்பிடமாக கொண்ட இம்மீன் இனத்தின் பூர்வீகம் இந்திய பெருங்கடல் மற்றும் பசுபிக் பெருங்கடல் என்பனவாகும். செங்கடல் முதல் ஹவாய் மற்றும் ஆஸ்ரல் தீவுகள் வரையிலும் வாழ்கின்றன. இவை தீவாய்ப்புக் கவலை குறைந்த மீன் இனமாகும்.  மீன் வளர்ப்பவர்களையும், புகைப்படக் கலைஞர்களையும் தனித்துவமான, வண்ணமயமான நிறத்தினால் கவரக்கூடியது.

## வாழிடம்
இந்த மீன் இனங்கள் ஆபிரிக்கா கிழக்கு கடலோரங்கள் மற்றும் செங்கடலின் மேற்கு பகுதிகளில் இருந்து துவோமோட்டு தீவுகளிலும், லைன் தீவுகள் வரையிலும் வாழ்கின்றன. மேலும் தெற்கு யப்பானில் இருந்து ஆத்திரேலியா, நியூ கலிடோனியா, ஆத்திரேலிய தீவுகளில் உள்ள கிரேட் பேரியர் கடலடிப் பாறைகள் வரையிலும் காணப்படுகின்றன. ஹவாய் தீவுகள், புவேர்ட்டோ ரிக்கோ மற்றும் புளோரிடாவிலும் பதிவு செய்யப்பட்டுள்ளது. 2010 ஆம் ஆண்டு முதல் தென்கிழக்கு மத்திய தரைக்கடலில் குடியேறுவதாக அறியப்பட்டுள்ளது. பெரும்பாலும் சுயஸ் கால்வாய் வழியாக மத்திய தரைக்கடலை அடையலாம். குல்லோகொலி மீன்கள் கடலடிப் பாறைகளில் தொடர்புடைய பகுதிகளில் 1-100 மீட்டர் ஆழத்தில் வசிக்கின்றன. இளம் மீன்கள் பவளப் பறை காயல் திட்டுகள், மட்டப் பவள திட்டுகள், கால்வாய்கள் என்பவற்றில் தனியாக வாழக் கூடியவை. இவை ஒட்டுண்ணிகள் மற்றும் பெரிய மீன் இனங்களின் இறந்த தோலை உண்ணும். முதிர்ந்த மீன்கள் வளமான பவளப் பாறைகளின் குகைகளில் காணப்படும்.

## உருவ அமைப்பு
இடது|thumb|200x200px|இளம் குல்லோகொலி மீன்
இளம் குல்லோகொலி மீன்களின் உடலில் வெளிர் நீலம், வெள்ளை, அடர் நீலம் கறுப்பு நிறங்களில் வளையங்கள் காணப்படும். முதிர்ந்த குல்லோகொலி மீன்களின் உடலில் மஞ்சள் மற்றும் நீல நிற கோடுகள் அமைந்திருக்கும். கண்களைச் சுற்றி கருப்பு நிறம் அமையப் பெற்றிருக்கும். வாற் செட்டை மஞ்சள் நிறமாகவும், முதுகுச் செட்டை வெண்ணிற விளிம்புடனும், குதச் செட்டை அடர் நீல நிற பின்னணியில் வெளிர் நீல வளையங்களை கொண்டிருக்கும்.  பொதுவாக இளம் மீன்கள், முதிர்ந்த மீன்களின்  வண்ணத்தை பெற சுமார் 24 முதல் 30 மாதங்கள் ஆகும். முழுமையாக வளர்ச்சி அடைந்த முதிர்ந்த மீன் சுமார் 40 செ.மீ (15.75 அங்குலம்) நீளம் கொண்டது.

## இனப் பெருக்கம்
குல்லோகொலி மீன்கள் கடலடிப் பாறைகளில் வசிக்கும் எதிரிகளிடம் இருந்து முட்டைகளை பாதுகாக்க கருக்கட்டப்பட்ட முட்டைகளை நீரோட்டங்களில் எடுத்துச் செல்லக்கூடிய பகுதியில் இனப் பெருக்கம் செய்கின்றன.

## உணவு
குல்லோகொலி மீன்கள் அனைத்துண்ணி ஆகும். இவை சிறிய முள்ளந்தண்டிலிகள் மற்றும் தாவரங்களை உணவாக உட்கொள்கின்றன. பாசிகளும், கடற் பஞ்சுகளும் இவற்றின் முதன்மை உணவாகும். இவை கடற் பஞ்சுகளை மெல்லுவதற்கான வலுவான தாடைகளை கொண்டுள்ளன.

## குறிப்புகள்

பகுப்பு:மீன்கள்
திருவத்திபுரம் பேருந்து நிலையம்

**திருவத்திபுரம் பேருந்து நிலையம் (Tiruvathipuram Bus Terminus)** திருவண்ணாமலை மாவட்டத்தில் உள்ள செய்யாறு வட்டத்தில் அமைந்துள்ள பேருந்து நிலையமாகும்.

சென்னை, காஞ்சிபுரம், வந்தவாசி, திருவண்ணாமலை, ஆற்காடு, வேலூர், தாம்பரம், சேலம் ஆகிய நகரங்களுக்கு அதிகப்படியான பேருந்து சேவைகள் இயக்கப்படுகின்றன. அதுமட்டுமில்லாமல் மேல்மருவத்தூர்,  சேத்துப்பட்டு, போளூர்,  பிரம்மதேசம், வெம்பாக்கம், திருத்தணி, திருப்பதி, உத்திரமேரூர், திண்டிவனம், புதுச்சேரி, செங்கம், பெங்களூரு, திருச்சி, ஓசூர், படவேடு ஆகிய நகரங்களுக்கு இரண்டு அல்லது மூன்று பேருந்து சேவைகள் உள்ளன.

### நடைமேடைகள்

## சான்றுகள்

பகுப்பு:திருவண்ணாமலை மாவட்டப் பேருந்து நிலையங்கள்
ஆத்மசாந்தி

***ஆத்மசாந்தி*** 1952 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். மலையாள மொழியில் தயாரிக்கப்பட்டு, தமிழில் மொழிமாற்றம் செய்யப்பட்ட இத்திரைப்படத்தை ஜோசப் தளியத் இயக்கியிருந்தார்.

## மேற்கோள்கள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
போளூர் பேருந்து நிலையம்

**போளூர் பேருந்து நிலையம் (Polur Bus Terminus)** திருவண்ணாமலை மாவட்டம், போளூர் நகரின் பிரதான பேருந்து நிலையம் ஆகும்.  இந்த பேருந்து நிலையத்தை போளூர் பேரூராட்சியின் மூலம் தூய்மைப்படுத்தி வருகிறது.

## நடைபாதைகள்

## மேற்கோள்கள்

பகுப்பு:திருவண்ணாமலை மாவட்டப் பேருந்து நிலையங்கள்